

**Oslo, 30. april 2015**

**Resultatet av mellomoppgjøret for ansatte i kommunene**

**- Lønnstilleggene som ble avtalt i hovedoppgjøret i fjor sikrer ansatte i kommunene en lønnsvekst minst på linje med frontfaget, sier Mette Nord, leder i Fagforbundet.**

Dette var hovedkravet til forhandlingssammenslutningen LO Kommune, som Fagforbundet forhandler sammen med. Omlegging til nytt lønnssystem som ble avtalt i fjor, medfører faktisk en noe bedre lønnsutvikling for KS-området når tariffperioden 2014-2015 ses samlet.

**Alle arbeidstakere i KS-området som omfattes av denne tabellen skal ha disse tilleggene på toppen av den lønna de har per 30. april 2015:**

 ***Sentrale lønnstillegg pr. 1.5.2015***

|  |  |  |  |  |  |  |
| --- | --- | --- | --- | --- | --- | --- |
|  | **0 år** | ***2 år*** | **4 år** | ***6 år*** | **8 år** | **10 år** |
| **Stillingsgruppe** |  |  |  |  |  |  |
| Stillinger uten særskilt krav om utdanning | 1 000,- | 6 500,- | 4 200,- | 7 200,- | 300,- | 500,- |
| Fagarbeiderstillinger/ tilsvarende fagarbeiderstillinger | 2 700,- | 9 100,- | 10 000,- | 13 500,- | 16 000,- | 6 800,- |
| Stillinger med krav om høyskoleutd. | 3 000,- | 10 400,- | 9 400,- | 13 100,- | 16 100,- | 6 900,- |
| Stillinger m/krav om høyskoleutd. med ytterligere spesialutdanning | 2 500,- | 10 300,- | 9 600,- | 13 900,- | 16 300,- | 12 400,- |
| Stillinger med krav om mastergrad | 4 500,- | 12 900,- | 6 800,- | 15 200,- | 8 400,- | 8 700,- |

**Laveste grunnlønn ved 20 års ansiennitet**Arbeidstakere med minimum 20 års lønnsansiennitet skal ikke ha lavere grunnlønn enn kr 377 400,- i 100 prosent stilling fom 1. mai 2015.

**Pensjon**Partene er enige om behovet for en god og felles offentlig tjenestepensjon. Et partssammensatt utvalg skal arbeide med pensjonsspørsmål mot hovedoppgjøret i 2016.

**Nytt lønnssystem**Det nye lønnssystemet som ble avtalt i 2014 og innført fra 1. mai 2015, sikrer medlemmene jevnere ansiennitetsopprykk og at lønnstillegg som er gitt er varige, og ikke kan spises opp i framtidige oppgjør eller av lokale forhandlinger. Et partssammensatt utvalg skal vurdere eventuelle justeringer av lønnssystemet før hovedtariffoppgjøret i 2016.

*\* Dette oppgjøret omfatter ikke arbeidstakere i Oslo kommune.*